
Adventure for Charity – Kilimanjaro september 2024

Hej 

Tak for at du vil være med til at bidrage til indsamlingen til landets indlagte børn. I mailen er der vedlagt et link til din indsamlingsside, hvor du løbende vil kunne følge din indsamling til Legeheltene. Alle midler du samler ind, går ubeskåret til Legeheltenes arbejde på landets børneafdelinger – www.legeheltene.dk

Nedenfor er der nogle forslag til tekster, som du kan bruge til jeres opslag på facebook, instagram, LinkedIn eller til personlige mails. Der er også forslag til tekst til at sende ud til virksomheder. Teksterne er blot forslag, så du kan blot rette dem til. Jo mere personlige man kan gøre teksterne jo mere fanger det også dem, der vil donere. 

Her er lige et par gode råd til indsamlingen:

1. Sæt et mål for hvor meget du vil samle ind og skriv det i teksten.
2. Skriv hvorfor du samler ind. ...
3. Personliggør din indsamling. ...
4. Start indsamlingen med de mennesker, der er tættest på dig. ...
5. Brug sociale medier. ...
6. Sæt noget på spil personligt – i dette tilfælde at du skal bestige Kilimanjaro
7. Vær vedholden
8. Sig løbende tak til dem der støtter – gør det med et opslag for så er der andre der også vil støtte.
Læs evt mere uddybende: 11 tips til din digitale indsamling — ChristianSophus.dk

Udkast på tekst til SoMe, LinkedIn m.m.

Tekst 1
Forslag til tekst:
Til september pakker jeg rygsækken for at rejse til Mt. Kilimanjaro, som en del af Adventure for Charity. Vi er et hold på 12 deltagere, der sammen skal vandre i 10 dage og som en del af turen bestiger vi Mt. Kilimanjaro
Jeg har valgt, at jeg undervejs vil samle ind til at hospitalsindlagte børn i Danmark kan få en Legehelt på besøg, der kan gøre hverdagen mere tålelig. Glæde, bevægelse og adspredelse fra hverdagen på hospitalet har så mange gode fordele for krop og sjæl.
Jeg har derfor brug for jeres hjælp og håber, at i har lyst til at støtte min indsamling til denne vigtige sag. 
Det vil betyde meget for mig. 
Giv et bidrag på:
MobilePay  find nummeret på jeres indsamlingsside  
Eller bliv min højdemetersponsor, hvor du kan give et beløb, for hver højdemeter jeg gennemfører Kilimanjaro
(ALLE PENGENE GÅR UBESKÅRET TIL LEGEHELTENE)
Link til indsamlingsside: Sæt link ind her ved at klikke på jeres billede og så tage den url i kommer ind på
Højdemeter- og mobilepaydonationer bliver automatisk indberettet til SKAT, hvis du udfylder skemaet på min indsamlingsside og det er så muligt at få et skattefradrag på baggrund af sin donation efter de gældende regler.
Brug evt vedlagte billede sammen med teksten på facebook 


Tekst 2 – til virksomheder
Kære XX
 
Evt. Skriv lidt personligt her i indledning om det går godt m.m.
 
Vi er 12 ildsjæle der til september 2024 pakker rygsækken for at bestige Mt Kilimanjaro, som en del af Adventure for Charity. Vi vil som et led af turen gøre opmærksom på Legeheltene, og vi har en ambition om at indsamle mindst 250.000 dkk til Legehelte, der er på alle landets hospitaler hver eneste dag for at skabe glæde og aktivering af de indlagte børn. Der indlægges hvert år 60.000 børn i Danmark og med Legeheltenes arbejde giver det de indlagte børn en mulighed for, at børnene for en stund kan parkere sygdommen og bare lege som de andre børn i skolegården eller børnehaven. 
 
Det er jo en oplagt mulighed for XXX- virksomhed til at vise samfundssind, og det kan være en del af jeres CSR politik at støtte Legeheltene i regi af Børneulykkesfonden. Et super initiativ.
 
Kort om Heltene
Alt information om Legeheltene kan i finde på www.legeheltene.dk . Der er pt. 30 Legehelte og 19 Kreahelte ansatte i Danmark og på Færøerne, som er fordelt på over 30 børneafdelinger, 7 flygtningecentre og 1 børnehjem. Se evt. denne film om Legeheltene, så får du hurtig en fornemmelse for betydningen af leg og aktivitet for de indlagte børn: Legeheltene bringer smilet frem på de langtidsindlagte børn og deres familier - YouTube eller se med på https://www.facebook.com/legeheltene/.

Børneulykkesfonden står også bag 26 kreative værksteder bemandet med Kreahelte på landets børneafdelinger. Der er foruden også Helteakademiet ( www.helteakademiet.com) som er boldspil/leg med langtidssyge og kronisk syge børn samt der afholdes Heltecamps ( www.heltecamps.dk) for kroniske og alvorlige syge børn samt børn med handicaps. 
 
Hvordan kan du støtte?
For at nå i mål med indsamlingen, har jeg valgt at skrive ud til mit nærmeste netværk i håb om at I vil støtte min indsamling til Legeheltene – beløbet er 100 % fradragsberretiget. 
 
Børneulykkesfonden sender en faktura hvis I vil støtte projektet. 
 
Vi skal nok sende fine billeder og sikre jeres eksponering til jeres SoMe platforme hvis denne lille, men vigtige, indsamling kunne passe ind i jeres CSR planer. Jeg vil være dybt taknemmelig. Det samme vil de mange syge børn, der får flere og flere Legehelte ud på besøg som et resultat af denne indsamling.


I er altid velkommen til at kontakte undertegnede, såfremt du har nogle spørgsmål.

Hilsen

Henriette Madsen
Generalsekretær Børneulykkesfonden

